




SURAH AL-'ALAQ 

Surah Segumpal Darah 

(Makkiyah) 




Yang Maha Penyayang dan Maha Pengasih 


Ayat-ayat dan Terjemahan 



"(Wahai Muhammad!) Bacalah dengan nama Tuhanmu yang 
telah menciptakan (seluruh makhluk)(1). la telah 
menciptakan manusia dari segumpal darah(2). Bacalah dan 
Tuhanmulah Yang Paling Pemurah(3). Yang mengajar 
dengan pena(4). la mengajar manusia apa yang tidak 


diketahuinya(S). Ingatlah ! Sebenarnya manusia itu bersifat 
melampau dan takbur(6). Kerana melihat dirinya mempunyai 
harta kekayaan(7). Sesungguhnya kepada Tuhanmulah titik 
perkembalian(8). Apakah pandanganmu terhadap orang 
yang melarang(9). Seorang hamba Allah apabila ia hendak 
mengerjakan solat?(10). Apakah pandanganmu jika orang 
yang dilarang itu berada di atas jalan hidayat? (1 1). Atau 
menyuruh orang lain bertaqwa kepada Allah? (12). Apakah 
pandanganmu jika orang yang melarang itu mendustakan 
(agama Allah) dan berpaling darinya? (13). Tidakkah ia 
mengetahui bahawa Allah itu melihat?(14). Tidak sekali-kali 
begitu, demi sesungguhnya jika ia tidak berhenti (dari 
perbuatan yang keji itu) nescaya Kami akan tarikkan ubun- 
ubunnya(IS). laitu ubun-ubun manusia yang pendusta dan 
berdosa(16). Biarlah dia memanggil kuncu-kuncunya (17). 
Kami akan memanggil malaikat Zabaniyah(1 8). Tidak sekali- 
kali! Janganlah engkau menurut kehendak-Nya, malah 
sujudlah dan dampingilah dirimu kepada Allah. "(19). 

(Latar belakang dan pokok pembicaraan) 

AyatAl-Qur'an Yang Pertama Diturunkan 
Kepada Rasulullah s.a.w. 

Permulaan surah ini merupakan ayat-ayat Al-Qur'an 
yang pertama yang diturunkan, mengikut kata 
sepakat para Ulama'. Riwayat-riwayat yang menyebut 
ayat-ayat yang lain yang muia diturunkan itu adalah 
tidak dapat dipegang. Ujar al-Imam Ahmad: Kami 
telah diceritakan oleh 'Abdur-Razzaq, kami telah 
diceritakan oieh Ma'mar ibn az-Zuhri dari 'Urwah dari 
'Aisyah r/a n ha katanya: 

Keadaan Rasulullah s.a.w. Sebelum Dan Selepas 
Menerima Wahyu Yang Pertama 

"Wahyu pertama yang mula diterima Rasulullah 
s.a.w. ialah berupa mimpi-mimpi yang benar dalam 
masa tidur. Beliau tidak melihat satu mimpi melainkan 
mimpi itu datang dengan jelas seperti serlahan cahaya 
pagi. Kemudian beliau diberi kegemaran bersemadi di 
tempat yang sunyi. Beliau bersemadi di Gua Hira'. Di 
sanalah beliau beribadat beberapa malam lamanya 
sebelum beliau pulang kepada keluarganya dan 
berbekal untuk itu, kemudian beliau pulang lagi 
kepada Khadijah dan berbekal pula seperti itu 
sehingga datanglah kebenaran semasa beliau berada 
dalam Gua Hira'. la didatangi malaikat Jibril yang 
berkata kepada beliau: "Bacalah!" Jawab beliau: 
"Aku tidak pandai membaca" beliau bercerita: Lalu 
malaikat itu datang memelukku hingga membuat aku 
penat, kemudian ia melepaskan aku sambil berkata: 
"Bacalah!" Aku menjawab: "Aku tidak pandai 
membaca." Lalu ia memelukku kali yang kedua 
sehingga membuat aku penat, kemudian ia 

melepaskan aku sambil berkata: " Bacalah!" Aku 
menjawab: "Aku tidak pandai membaca". Lalu ia 
memelukku kali yang ketiga kemudian ia berkata: 




'Y Wahai Muhammad!) Bacalah dengan nama Tuhanmu yang 
telah menciptakan (seluruh makhluk)(1). la telah 
menciptakan manusia dari segumpal darah(2). Bacalah dan 
Tuhanmulah Yang Paling Pemurah(3). Yang mengajar 
dengan pena(4). la mengajar manusia apa yang tidak 
diketahuinya. "(5) 


Penjelasan Waraqah Naufal 

Selepas itu Rasulullah s.a.w. kembali dengan ayat- 
ayat ini dalam keadaan menggigil hingga beliau 
masuk ke dalam rumah menemui Khadijah dan 
berkata: "Selimutkan akui Selimutkan aku!" Lalu 
mereka menyelimutkan beliau sehingga hilang 
ketakutannya. Lalu beliau berkata: "Wahai Khadijah! 
Mengapa aku jadi begini?" Kemudian beliau 
menceritakan kepada Khadijah apa yang telah berlaku 
dan berkata: "Aku bimbang terhadap diriku." Lalu 
dijawab Khadijah: "Tidak. Senangkan hati anda. Demi 
Allah, Allah tidak sekali-kali akan menghinakan anda, 
kerana sesungguhnya anda seorang yang sentiasa 
membuat hubungan yang baik dengan kaum kerabat, 
sentiasa bercakap benar, menanggung bebanan 
menolong orang-orang yang lemah, sentiasa 
memuliakan tamu dan sentiasa menolong orang- 
orang yang dilandakan mala bencana." Kemudian 
Khadijah membawa beliau bertemu dengan Waraqah 
ibn Naufal ibn Asad ibn Abdul 'Uzza ibn Qusayy iaitu 
sepupu Khadijah sebelah bapanya. Dia adalah seorang 
yang telah memeluk agama Nasrani pada masa 
jahiliyah lagi. Dia boleh menulis kitab dalam bahasa 
Arab dan telah menulis kitab suci Injil dalam bahasa 
'Ibrani sebanyak yang dikehendaki Allah. Dia seorang 
tua yang telah buta matanya, lalu Khadijah berkata: 
"Wahai sepupuku! Dengarlah cerita dari anak 
saudaramu ini. Kata Waraqah: "Wahai anak 

saudaraku! Apakah yang engkau lihat?" lalu 
Rasulullah s.a.w. menceritakan segala apa yang 
dilihatnya. Kemudian Waraqah berkata: "Itulah 

malaikat yang diturunkan kepada Musa a.s. Aku 
berangan-angan kembali muda belia, aku berangan- 
angan semoga aku masih hidup sewaktu engkau 
diusir keluar oleh kaum engkau." Lalu Rasulullah 
s.a.w. bertanya: "Apakah mereka akan mengusirku 
keluar?" Jawab Waraqah: "Ya. Tiada siapa pun yang 
datang membawa apa yang dibawa engkau 
melainkan ia akan dimusuhi. Jika aku sempat dengan 
masamu, aku akan memberi sepenuh pertolongan 


kepadamu." Tetapi tidak lama kemudian Waraqah 
meninggal dunia.... hingga akhir." 1 


Permulaan Turun Wahyu Mengikut Riwayat At-Tabar 

Menurut riwayat at-Tabari dengan sanadnya dari 
Abdullah ibn az-Zubayr katanya: 


"Sabda "Rasulullah s.a.w.: 'Malaikat itu datang 
kepadaku semasa aku sedang tidur membawa sejenis 
bekas dari kain beroked di mana terletak sebuah 
kitab, lalu berkata: 'Bacalah!' Aku pun menjawab: 
'Aku tidak pandai membaca/ Lalu ia memelukku 
hingga aku sangka aku tentu mati. Kemudian ia 
melepaskan aku dan berkata: 'Bacalah!' Aku pun 
menjawab: 'Aku nak baca apa?' Aku jawab begitu 
untuk mengelak supaya ia tidak memelukku lagi 
seperti tadi. Lalu ia pun berkata: 




Ujar beliau: "Lalu aku pun membacanya hingga 
habis. Kemudian ia beredar meninggalkanku. Aku 
pun terjaga dari tidurku dan aku merasa hatiku telah 
ditulis satu tulisan." Beliau bersabda lagi: "Tidak ada 
makhluk Allah yang lebih tidak disukaiku dari penyair 
dan orang gila. Aku tidak sanggup melihat kedua 
mereka." Beliau bersabda lagi: "Aku berkata: 

Sesungguhnya diriku kini telah menjadi seorang 
penyair atau seorang gila. Janganlah sekali-kali orang- 
orang Quraisy mengatakan begitu kepadaku. Aku 
akan naik ke atas bukit untuk mencampakkan diriku 
dan membunuhnya supaya aku rehat." Beliau 
bersabda lagi: "Lalu aku keluar untuk berbuat 
demikian sehingga apabila sampai di tengah bukit aku 
dengar satu suara dari langit berkata: 'Wahai 
Muhammad! Engkau adalah Rasulullah dan aku 
adalah Jibril.'" Beliau bersabda lagi: "Aku pun 
mendongak kepalaku ke langit, tiba-tiba aku melihat 
Jibril dalam bentuk seorang lelaki berdiri di kaki langit 
seraya berkata: 'Wahai Muhammad! Engkau adalah 
Rasulullah dan aku adalah Jibril.'" Beliau bersabda 
lagi: "Aku pun berhenti memandang kepadanya 
hingga aku tidak lagi teringat kepada tujuanku. Aku 
tidak dapat melangkah ke depan dan tidak pula dapat 
berundur ke belakang. Aku mengalihkan mukaku 
darinya melihat ke kaki langit yang lain, tetapi tiada 
satu arah pun yang ku pandang melainkan aku tetap 
nampaknya. Aku terus berdiri tidak maju ke depan 
dan tidak pula mundur ke belakang sehingga 
Khadijah mengirim orang-orangnya mencariku sampai 


i 


Hadith ini dikeluarkan di dalam Sahih al-Bukhari dan Sahih 
Muslim dari hadrth az-Zuhri. 

ke Makkah dan balik semula, tetapi aku masih berdiri 
di tempatku, kemudian Jibril berundur 
meninggalkanku dan aku beredar dari situ pulang 
kepada keluargaku." 

Kisah ini diriwayatkan oleh Ibn lshaq dengan 
panjang lebar dari Wahb ibn Kisan dari 'Ubayd juga. 

’k k * *k *k k 

Hakikat-hakikat Agung Di Sebalik Peristiwa Itu 

Aku berdiri di depan peristiwa ini yang sering kita 
membaca di dalam kitab-kitab sirah dan kitab-kitab 
tafsir, kemudian kita lewati dan meninggalkanya 
begitu sahaja atau kita berhenti sebentar kemudian 
kita berlalu dari situ. 

Ia merupakan satu peristiwa yang maha agung, 
yang tiada batas bagi keagungannya. Walau 
bagaimanapun kita cuba pada hari ini untuk 
mengetahui seluruh keagungannya, namun di sana 
masih banyak dari sudut-sudut peristiwa ini berada di 
luar kefahaman kita. 

la adalah peristiwa yang agung dari sudut 
hakikatnya, dari sudut maknanya dan dari sudut 
kesan-kesannya kepada kehidupan seluruh manusia. 
Detik-detik masa berlakunya peristiwa ini merupakan 
detik-detik masa yang paling agung yang pernah 
berlalu di bumi ini di sepanjang sejarahnya. 

Apakah hakikat peristiwa yang telah berlaku dalam 
detik-detik ini? 

Kemurahan Allah Memberi Perhatian Istimewa 
Kepada Makhluk Insan 

Hakikatnya ialah Aliah Yang Maha Agung, Maha 
Berkuasa dan Yang Maha Besar yang memiliki seluruh 
alam ini telah sudi dan berkenan memandang kepada 
makhluk-Nya yang bernama manusia yang duduk 
tersorok di satu sudut alam buana, yang namanya 
hampir-hampir tidak dilihat bumi, lalu ia muliakannya 
dengan memilih salah seorang dari makhluk ini untuk 
menjadi pusat pancaran nur-Nya, khazanah hikmat- 
Nya, tempat turun kalam-Nya yang suci dan pelaksana 
perencanaan-perencanaan yang dikehendaki-Nya 
terhadap makhluk manusia ini. 

Ini adalah satu hakikat yang maha agung, yang 
tiada batas bagi keagungannya, dan sudut-sudut 
keagungannya akan beransur-ansur kelihatan jelas 
apabila manusia mulai memahami sekadar 
kemampuannya hakikat Uluhiyah yang mutlak, yang 
azali dan abadi, dan mulai memahami hakikat 
Ubudiyah atau kehambaan dirinya yang terbatas, 
yang baru dan yang fana, kemudian ia akan merasa 
kemanisan kesan dari keprihatinan dan 'inayah Allah 
itu . terhadap makhluk manusia dan menerimanya 
dengan penuh patuh, syukur dan gembira apabila ia 
memahami kalam Allah yang bergema di alam, yang 
diturunkan kepada manusia yang duduk tersorok di 
suatu alam yang kecil. 


Apakah makna peristiwa ini? 

Maknanya dari segi Allah S.W.T. ialah Allah adalah 
Tuhan Yang Maha Pemurah, Pengurnia rahmat yang 
melimpah-ruah, Yang Maha Penyayang, yang 
mencurahkan kurnia dan rahmat-Nya tanpa sesuatu 
sebab selain dari kerana limpah kurnia itu sendiri 
merupakan sebahagian dari sifat zatiyah-Nya Yang 
Maha Mulia. 

Maknanya dari segi manusia pula ialah Allah S.W.T. 
telah mengurniakan kepada mereka satu 
penghormatan yang hampir-hampir tidak dapat, 
digambarkannya dan tidak berdaya disyukuri 
walaupun ia menghabiskan seluruh umurnya dalam 
keadaan sujud dan ruku', penghormatan itu ialah 
Allah sentiasa terkenang kepadanya, menoleh 
kepadanya dan membuat hubungan dengannya, dan 
memilih dari bangsanya seorang Rasul yang menerima 
wahyu-wahyu-Nya, juga kerana Allah memilih bumi 
ini sebagai tempat kediamannya dan sebagai tempat 
turun kalam suci-Nya yang bergema di merata 
pelusuk alam dengan khusyu' dan do'a. 

Kesan Peristiwa NuzuIAl-Qur J an Selama 23 Tahun 

Kesan-kesan peristiwa yang agung ini dalam seluruh 
kehidupan manusia telah bermula sejak awal-awal 
lagi, iaitu ia bermula dengan mengubahkan 
perjalanan sejarah sejak ia mula mengubahkan 
perjalanan hati manusia dan sejak Allah telah 
ditentukan sebagai satu-satunya pihak yang harus di 
pandang manusia dan sebagai satu-satunya sumber 
bagi manusia menerima persepsi-persepsi, nilai-nilai 
dan neraca pertimbangan mereka. Kini yang menjadi 
penentu bukannya bumi dan hawa nafsu, tetapi, ialah 
langit dan wahyu ilahi. 

Sejak masa ini penghuni bumi, yang tersemat 
hakikat ini dalam jiwa mereka, hidup secara langsung 
di bawah naungan dan pemeliharaan Allah. Mereka 
hidup dengan menumpukan pandangan mereka 
secara langsung kepada Allah dalam segala urusan 
hidup mereka baik yang kecil atau yang besar. 
Mereka melihat, mendengar, merasa dan bergerak di 
bawah perhatian Allah. Mereka mengharapkan Allah 
membimbing mereka selangkah demi selangkah ke 
jalan yang benar dan menghindarkan jalan yang 
salah. Setiap malam mereka tertunggu-tunggu 
turunnya wahyu Allah yang baru yang menceritakan 
apa yang ada di dalam hati mereka dan 

menyelesaikan masalah-masalah mereka dan 
memerintah mereka buat ini dan jangan buat itu. 

Itulah satu zaman yang aneh, iaitu selama 23 tahun 
yang berikut selepas itu di mana terjalinnya hubungan 
secara langsung di antara manusia dan al-Mala'ul- 
■ Ala, satu zaman yang tidak dapat difahami 
hakikatnya melainkan oleh angkatan Muslimin yang 
pertama yang telah menghayatinya, mengalaminya 
dan menyaksikannya sendiri dari awal hingga 
akhirnya. Mereka telah mengecapi kemanisan 
hubungan itu dan merasakan tangan gudrat Allah 

sentiasa memimpin mereka. Mereka telah melihat 
sendiri dari mana mereka bermula dan ke mana 
mereka berakhir, iaitu satu jarak perbezaan yang amat 
jauh yang tidak dapat diukur dengan mana-mana 
ukuran bumi, iaitu jarak yang wujud di dalam hati 
yang tidak dapat disamakan dengan jarak yang wujud 
di alam nyata, juga tidak dapat disamakan dengan 
jarak jauh yang wujud di antara bintang-bintang dan 
alam-alam yang lain, iaitu jarak perbezaan antara 
menerima bimbingan dari bumi dengan menerima 
bimbingan dari langit, dan jarak perbezaan mencari 
petunjuk dari hawa nafsu dengan mencari petunjuk 
dari wahyu Aliah, jarak perbezaan di antara pimpinan 
jahiliyah dengan pimpinan islamiyah, di antara 
pimpinan manusia dengan pimpinan Rabbani iaitu 
satu jarak perbezaan yang lebih jauh dari jarak bumi 
dengan langit di alam bintang-bintang. 

Mereka mengenal dan mencapai kemanisan 
rasanya, mereka menyedari nilainya dan mereka 
benar-benar merasa kesan dari kehilangan zaman ini 
apabila Rasulullah s.a.w. kembali ke Rahmatullah dan 
dengan itu putuslah zaman yang cemerlang itu, iaitu 
satu zaman yang tidak dapat digambarkan oleh akal 
andainya ia tidak benar-benar berlaku di alam 
kenyataan. 

Abu BakrDan 'Umar Menangis Bersama UmmuAiman 
Kerana Terkenangkan Zaman Keputusan Wahyu 

Dari Anas r.a. katanya: 

"Abu Bakr telah berkata kepada 'Umar r.a. selepas 
wafatnya Rasulullah s.a.w.: "Marilah pergi bersama 
kami ke rumah Ummu Aiman r.a. untuk 
mengunjunginya sebagaimana Rasulullah s.a.w. selalu 
mengunjunginya." Apabila kedua-duanya datang 
menemui Ummu Aiman ia pun menangis, lalu kedua- 
duanya berkata: "Mengapa mak cik menangis? 
Tidakkah mak cik tahu bahawa balasan yang 
disediakan di sisi Allah itu adalah lebih baik untuk 
Rasulullah s.a.w.?" Jawab Ummu Aiman: "Ya mak cik 
tahu bahawa balasan yang disediakan di sisi Allah itu 
adalah lebih baik untuk Rasulullah s.a.w., tetapi mak 
cik menangis kerana wahyu telah terputus dari Allah." 
Perkataan Ummu Aiman itu telah mengharukan 
kedua-duanya lalu kedua-duanya menangis bersama 
Ummu Aiman". 2 

Kesan-kesan zaman ini terus mempengaruhi 
kehidupan manusia sejak zaman itu hingga ke zaman 
ini, malah hingga ke Hari Qiamat. 

Manusia telah dilahirkan semula apabila mereka 
mengambil nilai-nilai hidupnya dari langit bukan dari 
bumi, dan mengambil undang-undang dan syari'atnya 
dari wahyu bukan dan nafsu. 


Kini Asas-asas Sistem Hidup Ilahi Telah Pun 
Ditegakkan Dengan Jelas 

Perjalanan sejarah manusia telah berubah, iaitu satu 
perubahan yang belum pernah berlaku sebelum itu, 
dan kerana itu peristiwa ini merupakan satu 
persimpangan jalan, di mana batu-batu tandanya 
kelihatan jelas, tegap dan tinggi, tidak dapat dikikis 
oleh zaman dan tidak pula dapat dihapuskan oleh 
peristiwa-peristiwa yang berlaku, dan di mana 
terpacak dalam hati manusia kefahaman yang jelas 
terhadap alam, terhadap hidup dan terhadap nilai- 
nilai yang belum pernah wujud sepertinya dan tidak 
pernah ada selepasnya satu kefahaman lain yang 
syumul, bersih dan bebas dari segala perhitungan- 
perhitungan bumi yang serupa dengannya, di 
samping sifatnya yang realistik dan sesuai dengan 
kehidupan manusia. Asas-asas sistem hidup ilahi ini 
telah ditegakkan di bumi dengan jelas dan terang: 



L 

*» s' Ui s* t ^ 

"Agar siapa yang binasa i, ia binasa selepas mendapat 
keterangan yang jelas dan siapa yang hidup , ia hidup selepas 
mendapat keterangan yang jelas. " 

(Surah al-Anfal: 42) 

Iaitu tanpa sebarang kesamaran dan kekeliruan. 

Andainya berlaku kesesatan dan penyelewengan, 
maka ia berlaku dengan ilmu pengetahuan dan 
dengan sengaja. 

Itulah satu peristiwa unik di zaman yang unik iaitu 
satu peristiwa pemutus dalam sejarah umat manusia 
seluruhnya, bukannya dalam sejarah satu umat atau 
satu generasi, satu peristiwa yang telah dirakamkan 
oleh seluruh alam dan hati nurani manusia. 
Sepatutnya pada hari ini hati nurani insan terus 
mengingati peristiwa yang agung ini tanpa 
melupakannya, dan harus mengenanginya selama- 
lamanya sebagai hari kelahiran semula manusia yang 
hanya dapat menyaksikannya sekali sahaja di 
sepanjang zaman. 

* -k * 'k 'k 

(Pentafsiran ayat-ayat 1-5) 

Inilah ulasan bahagian awal dari surah ini, 
sedangkan bahagian-bahagian bakinya adalah jelas 
diturunkan se lepasnya. Ia mengisyaratkan kepada 
beberapa situasi dan peristiwa yang berlaku dalam 
sirah Rasulullah s.a.w. pada masa-masa kebelakangan 
iaitu selepas beliau diperintah menyampaikan da'wah 
dan mendirikan ibadat solat secara terang-terangan 
atau selepas berlakunya penentangan-penentangan 
dari kaum Musyrikin, dan peristiwa-peristiwa itulah 
yang disyaratkan oleh ayat: 



2 


Dikeluarkan oleh Muslim. 


(Ayat 9 - hingga akhir) 

Asal-usul Kejadian Manusia 


Walau bagaimanapun di sana terdapat susunan 
yang cukup selaras di antara bahagian-bahagian surah 
ini, dan cukup teratur dalam penyusunan hakikat- 
hakikat yang dibicarakannya selepas bahagian awai 
ini. Dan ini menjadikan keseluruhan surah ini satu unit 
yang padu dan rapat hubungannya. 




"(Wahai Muhammad!) Bacalah dengan nama Tuhanmu yang 
telah menciptakan (seluruh makhluk)(1). la telah 
menciptakan manusia dari segumpal d arah (2). Bacalah dan 
Tuhan mula h Yang Paling Pemurah(3). Yang mengajar 
dengan pena (4). ia mengajar manusia apa yang tidak 
diketahuinya."(5) 


Itulah surah pertama Al-Qur'an. Ia dimulakan 
dengan nama Allah, la mengarahkan Rasul-Nya s.a.w. 
pada kali yang pertama beliau berhubung dengan al- 
Mala'ul-A'Ia, dan pada kali pertama beliau 
menghayunkan langkahnya di jalan da'wah di mana 
beliau dipilih Allah untuknya. Allah mengarah beliau 
supaya membaca dengan nama Allah: 



"(Wahai Muhammad!) Bacalah dengan nama Tuhanmu."(1) 


Ayat ini dimulakan dengan menyebut secara umum 
salah satu dari sifat-sifat Allah iaitu sifat mencipta dan 
memulakan penciptaan: 



"Yang telah menciptakan (seluruh makhluk). "(1) 

% 

Kemudian diiringi dengan menyebut khusus tentang 
penciptaan dan asal mula kejadian makhluk manusia: 



"la telah menciptakan manusia dari segumpal darah."(2) 

Yakni dari titik darah beku yang melekat di dalam 
rahim, iaitu dari asal mula yang sangat kecil dan 
bersahaja, kemudian dengan limpah kemurahan-Nya 
dan dengan qudrat kuasa-Nya. Allah mengangkatkan 
segumpal darah itu kepada darjat manusia yang 
mengerti dan boleh belajar: 



"Bacalah dan Tuhanmulah Yang Paling Pemurah(3). Yang 
mengajar dengan pena(4). la mengajar manusia apa yang 
tidak diketahuinya . "(5) 

Itu adalah satu perpindahan yang amat jauh di 
antara asal mula dengan akhir kesudahan, tetapi Allah 
Maha Kuasa dan Maha Pemurah dan kerana itulah 
berlakunya perpindahan yang menakjubkan itu. 

Peranan Pena Dalam Perkembangan Budaya Manusia 

Di samping menjelaskan hakikat penciptaan 
manusia, ayat itu juga menjelaskan hakikat mengajar 
iaitu bagaimana Allah mengajar manusia dengan 
pena, kerana pena selama-lamanya merupakan alat 
mengajar yang paling luas dan paling mendalam 
kesannya dalam kehidupan manusia. Pada masa itu, 
hakikat peranan pena belum lagi jelas seperti yang 
kita ketahui dalam kehidupan manusia sekarang ini. 
Tetapi Allah S.W.T. amat mengetahui nilai pena, 
kerana itulah la menyebutkannya pada detik pertama 
kemunculan agama yang terakhir bagi umat manusia 
dan pada surah yang pertama dari surah-surah Al- 
Qur'anul-Karim. Namun begitu Rasulullah s.a.w. 
sendiri yang membawa surah ini bukanlah seorang 
yang pandai menulis dengan pena. Oleh itu, andainya 
Al~Qur'an itu bukannya wahyu dan Allah, malah 
perkataan yang dikarangkan oleh beliau, tentulah 
beliau tidak akan menonjolkan hakikat peranan pena 
itu pada detik pertama da'wahnya, hakikat ini 
tentulah tidak tertonjol andainya A!-Qur'an itu 
bukannya wahyu dan bukannya perutusan dari Allah. 

Allah Sumber Ilmu Pengetahuan 

Kemudian ayat ini menjelaskan sumber pengajaran 
iaitu sumbernya ialah Allah. Dari Allah, manusia, 
mengambil ilmu pengetahuan yang telah dan sedang 
diketahuinya. Dari Allah, manusia mengetahui segala 
rahsia alam yang dibuka kepadanya, mengetahui 
segala rahsia kehidupan dan rahsia-rahsia dirinya 
sendiri. Segala-galanya datang dari satu sumber, dan 
di sana tiada sumber yang lain dari Allah. 

Dengan bahagian awal surah ini, yang diturunkan 
pada detik pertama Rasulullah s.a.w. berhubung 
dengan al-Mala'ul-A'la, diletakkan batu asas 
kefahaman keimanan yang luas, iaitu setiap urusan, 
setiap gerak langkah dan setiap tindakan hendaklah 
dimulakan dengan nama Allah dan diteruskan dengan 
nama Allah. Kepada Allah ia menuju dan kepada-Nya 
ia kembali. Dan Allah itulah yang mencipta dan Dialah 
juga yang mengajar. Dari Allah asal mula kejadian dan 
dari Allah datangnya segala pengajaran dan segala 
ilmu pengetahuan. Manusia belajar dan mengajar, 
dan seluruhnya bersumberkan Allah yang Mencipta 



"la mengajar manusia apa yang tidak diketahuinya. "(5) 

Hakikat pertama Al-Qur'an yang diterima oleh 
Rasulullah s.a.w. inilah yang terus mengawal 

perasaannya, mengawal lidahnya, mengawal tindak- 
tanduknya di sepanjang hidupnya selaku asas 
keimanan yang pertama. 

Bagaimana Rasulullah s.a.w. Mengingati Allah? 

Ujar al-lmam Syamsuddin Abu Abdullah 
Muhammad ibn Qayyim al-Juziyah dalam kitabnya Jij 
jUli ^ cJ jUJi menyaringkan contoh-contoh 
teladan yang ditunjukkan oleh Rasulullah s.a.w. dalam 
amalan menyebut dan mengingati Allah: 

Nabi s.a.w. adalah seorang manusia yang paling 
sempurna ingatan dan sebutannya terhadap Allah 
'Azzawajalla, malah semua perkataan dan 
percakapannya adalah mengenai peringatan kepada 
Allah dan segala sesuatu yang berhubung dengannya. 
Semua perintah, larangan dan perundangannya yang 
disampaikan kepada umat Muslimin merupakan 
peringatan darinya terhadap Allah. Semua 
penjelasannya tentang nama-nama Allah, sifat-sifat- 
Nya, hukum-hukum-Nya, tindakan-tindakan-Nya, 
janji-janji-Nya yang baik dan janji-janji 'azab seksa- 
Nya, merupakan peringatan darinya terhadap Allah. 
Segala sanjungan dan kesyukurannya terhadap 
ni'mat-ni'mat Allah, segala kata-katanya yang 
mengagung-agungkan Allah, segala tahmidnya dan 
segala tasbihnya, merupakan peringatan darinya 
terhadap Allah. Segala permohonan dan do'a- 
do'anya, segala kegemaran dan ketakutannya, 
merupakan peringatan darinya terhadap Allah. Segala 
diam dan senyapnya merupakan kenangan hatinya 
terhadap Allah. Beliau adalah seorang yang 
mengingati Allah di sepanjang masa dan dalam 
semua keadaannya. Ingatan dan kenangannya 
terhadap Allah adalah berlangsung bersama gerak 
nafasnya, sama ada dia berdiri, duduk, baring, 
berjalan kaki, menunggang, pergi dan singgah, 
berlepas dan berhenti dalam persafiran. 

Zikir Dan Do'anya Selepas Bangkit Dari Tidur 

Apabila beliau bangkit dari tidurnya, beliau 
membaca: 


cJ VJ a)! V 

^ ^ t? ^ ^ dUUj 

dJl dij c j dJd J J Sj 

40 * 

. jJl 

"Tiada Tuhan yang layak disembah melainkan hanya Engkau ; 
Maha Sucilah Engkau . Ya Tuhanku i Aku pohon keampunan 
dari-Mu terhadap dosa-dosaku dan aku pohon limpah 
rahmat-Mu. Ya Tuhanku! Tambahkan ilmu untukku dan 
janganlah Engkau pesongkan hatiku ke jalan yang sesat 
setelah Engkau berikan hidayat kepadaku dan kurniakanlah 
kepadaku rahmat dari sisi-Mu. Sesungguhnya Engkan Tuhan 
Yang Maha Pengurnia. " 

(Hadith ini disebut oleh Abu 

Daud) 

Dan beliau bersabda: "Barang siapa yang bangkit di 
waktu malam dan membaca: 

Adi aJ j dili aJ c aJ dL ^V M VI aJI V 

_ » 

Vj 4 j! a& jijSS jjis j 

<J*il & L V} Vj J V j jS 1 <i)l j aSjI VI aJI 

++ + 7* f’ 

■ 

Kemudian berdo'a: 

atau lain-lain do'a nescaya dimakbulkan do'anya. Dan 
jika ia mengambil wudhu' dan mendirikan solat 
nescaya diterima solatnya." 3 . 

Ibn 'Abbas telah menceritakan tentang Rasulullah 
s.aw. pada malam ia bermalam di rumahnya. Katanya: 
Apabila beliau bangkit dari tidur beliau 
mendongakkan kepalanya ke langit dan membaca 
sepuluh ayat yang akhir dari Surah Aali 'Imran iaitu: 

Kemudian berdo'a: 


. j j dJl a^J UjLsI L« ^JdJ AiJ 

"Segala sanjungan itu terpulang kepada Allah yang 
menghidupkan kita setelah la mematikan kita dan kepada- 
Nya kita kembali. " 

Ujar Aisyah r.a.: Apabila beliau bangkit sembahyang 
di waktu malam ia mengucapkan iil sepuluh kali 
dan VI Aij v sepuluh kali kemudian ia berdo'a 
sepuluh kali: 

"Ya Tuhanku ; aku berlindung pada-Mu dari kesulitan dunia 
dan kesulitan hari Qiamat" 

Kemudian barulah ia mulakan solat. Ujar Aisyah r.a. 
lagi: Menurut kebiasaannya apabila beliau bangkit di 
waktu malam beliau membaca: 


jjj d-Ji xd-l di 
Dr* J cJi Adi di j . 

c tji - 1 -^Apjj c 1 vUl Ad-i dJ j . 
jbJlj t Adjj c jd I dljjUJj t jd di j 

i Jp- Apldlj t Jp- A*£j C Jj-dl j t Jp 


c cJS JJ dJLp j t CAoT djj c di 

t d— d»Jjj ; C— du J c CU-Jl dLJlj 

j o j jJ\ U j t cj U j cudiS U J, yipli 


3 


Hadith ini disebut oleh al-Bukhari. 

cJf Vj V J\ cJ * cjJLp! 

«* 

"Ya Tuhanku ! Segala kepujian terpulang kepada-Mu, 
Engkaulah cahaya yang menerangi langit dan bumi dan 
segala penduduknya. Segala kepujian terpulang kepada-Mu , 
Engkaulah Pentadbir langit dan bumi dan segala 
penduduknya . Segala kepujian terpulang kepada-Mu ; 
Engkaulah Tuhan yang sebenar dan segala janji-Mu adalah 
benar ; segala firman-Mu adalah benar ; pertemuan dengan- 
Mu di Hari Akhirat adalah benar, balasan Syurga adalah 
benar ; balasan Neraka adalah benar ; seluruh nabi-nabi 
adalah benar ', Muhammad adalah benar dan Hari Qiamat 
adalah benar. Ya Tuhanku l Kepada-Mu aku berserah dan 
kepada-Mu aku beriman, kepada-Mu aku bertawakkal dan 
kepada-Mu aku kembali, dengan pertolongan-Mu aku 
berlawan dan kepada-Mu aku berhakim. Dan ampunkan 
segala dosaku yang telah lepas dan segala dosaku yang 
kemudian, ampunkan segala dosa yang ku lakukannya 
secara sulit dan segala dosa yang ku lakukan secara terang- 
terangan. Engkaulah Tuhanku, tiada tuhan yang layak 
disembah melainkan Engkau, dan tiada daya dan upaya 
melainkan dengan pertolongan Allah Yang Maha Tinggi dan 
Maha Besar. " 


Ujar Aisyah r.a.: Biasanya Rasulullah s.a.w. apabila 
bangun di waktu malam beliau berdo'a: 


J>\j t. j J 

C-Jl c (w Ali P t ol 

U. J-fti t j j -allA 4,3 I ^ ihLp 
Ji cr* <j^r 4L1 1 <jM~i V 

"Ya Tuhanku, Tuhan Jibril, Mikail dan Israfil, Tuhan Pencipta 
langit dan bumi. Tuhan yang mengetahui yang ghaib dan 
nyata, Engkaulah yang mengadili di antara hamba-Mu dalam 
perkara-perkara yang menjadi bahan perselisihan 
mereka.Tunjukkanlah mana yang benar kepadaku di dalam 
perkara-perkara yang dipertikaikan itu. Sesungguhnya 
Engkaulah yang memberi hidayat kepada sesiapa yang 
dikehendaki-Mu ke jalan yang lurus." 


Dan mungkin juga Aisyah berkata: "Adalah 

Rasulullah s.a.w. memulakan solatnya dengan bacaan 
tersebut." 


Zikir Selepas Solat Witir 

Biasanya apabila beliau selesai mendirikan Solat 
Witir beliau membaca: 


• 4iil (3^**^** 

(tiga kali), dengan memanjangkan suaranya pada 
kali yang ketiga. 

Zikir Dan Do'anya Ketika Keluar Dari Rumah 

Biasanya apabila beliau keluar dari rumahnya beliau 
membaca: 


C 4^1 Jp CJS JJ <U) I 

jt c jjifef ;\ ji c jji ;\ J3! ji c ;\ 

♦* 

"Dengan nama Allah, aku bertawakkal kepada Allah. Ya 
Tuhanku! Aku berlindung kepadamu dari menyesatkan 
orang atau disesatkan orang, atau dari menggelincirkan 
orang lain atau dari digelincirkan dari jalan yang benar, atau 
menganiayai orang atau dianiayai orang, atau bertindak 
bodoh atau diperbodohkan orang. " 4 

Sabda Rasulullah s.a.w.: "Siapa yang membaca 
apabila keluar dari rumahnya: 


4l Jp cJSj; 4)1 

Nescaya dijawab kepadanya: 



41P C-w ijj CDJdJ j C-oJU 

"Engkau diberi hidayat, diberi perlindungan dan 

keselamatan, dan syaitan menjauhkan diri darinya." 5 

Ibn 'Abbas menceritakan hal Nabi s.a.w. semasa ia 
bermalam di rumahnya, katanya: Beliau keluar untuk 
mengerjakan Solatul-Fajr sambil berdo'a: 

c \jj* jU j J~rb c IjjJ J J*srl ^ I 
c b^ J J b^ J J*^b 

^ p ^ + . 

J"rb ‘ U4 4 O* 

(►4^1 c bj^ J* 1 J*^b 4 b^ + c/y Cr 4 

* b^ J 

"Va Tuhanku! Letakkan pancaran nur dalam hatiku, letakkan 
pancaran nur pada lidahku, letakkan pancaran nur dalam 
pendengaran-ku, letakkan pancaran nur dalam penglihatan- 
ku, letakkan pancaran nur di belakangku, letakkan pancaran 
nur di hadapanku, letakkan pancaran nur di atasku dan 
letakkan pancaran nur di bawahku. Ya Tuhanku ! 
Besarkanlah pancaran nur untukku. " 

Ujar FadI ibn Marzuq dari 'Atiyah al-'Awfi dari Abu 
Sa'id ai-Khudri katanya: Sabda Rasulullah s.a.w.: 



Ji p-frUl • t Ji U 

t dAJI ^LzjT t lLLIp uJjLJ! mULJ 

‘ i*-*— j 'i j 1 A ji ju 


iAOLJ ; UIjLJ f-U-jJ j 





V 4jU t J ji J c J^i (J'* Jt 

tiJJU uiJ! 4j 4)1 J5" j . C-Ji ^fj_ up 


4 Hadith Sahih. 

5 Hadith Hasan. 

ur~ ^ ^ J-^b 4 ^ oj y ^^i 

•H- 

. ^Lp 

"Tiada seorang yang keluar dari rumahnya untuk 
mengerjakan solat, lalu berdo'a: 'Ya Tuhanku , aku pohon 
kepada~Mu dengan hak orang-orang yang memohon 
kepada~Mu dengan hak kepenatan perjalananku kepada - 
Mu ; sesungguhnya aku bukan keluar sembahyang kerana 
sombong dan megah dan bukan pula kerana ria' dan ingin 
mendapat kepujian, malah aku keluar sembahyang kerana 
melindungkan diri dari kemurkaan-Mu dan kerana mencari 
keredhaan-Mu, aku pohon pada~Mu supaya Engkau 
selamatkan aku dari api Neraka dan ’ supaya Engkau 
ampunkan dosaku kerana tiada yang mengampunkan dosa 
melainkan Engkau. 'Tiada yang berbuat demikian melainkan 
Allah tugaskan tujuh puluh ribu malaikat memohon ampun 
untuknya dan Allah akan memandang kepadanya sehingga 
ia selesai mengerjakan solatnya. " 


Bacaan Ketika Memasuki Masjid 

Abu Daud menyebut cerita Nabi s.a.w. iaitu apabila 
beliau masuk ke dalam masjid, beliau berkata: 


c y* 

"Aku berlindung pada Allah Yang Maha Besar f pada Zat-Nya 
yang Maha Pemurah dan pada Kuasa-Nya yang qadim dari 
syaitan yang terkutuk. " 



Siapa yang berkata demikian, maka syaitan akan 
berkata: "Dia terselamat dari gangguanku di 

sepanjang hari itu." 


Sabda Rasulullah s.a.w.: 

— ti* p-Wb ^ ISI 

<y ^-4 : jiJs isu 4 dii^j 


"Apabila seseorang kamu masuk masjid, maka hendaklah ia 
berselawat dan bertaslim ke atas Nabi s.a.w. dan berdo'a : Ya 
Tuhanku , bukalah untukku pintu rahmat~Mu. Dan apabila ia 
keluar hendaklah ia berdo'a: Ya Tuhanku! Aku pohon 
limpah kurniamu. " 


Abu Daud juga menyebut cerita apabila Nabi s.a.w. 
masuk ke dalam masjid beliau berdo'a: 

. db?*j ^\ji] J j S J j&\ 

"Ya Aliah , ya Tuhanku ! Ampunkanlah dosa-dosaku dan 
bukakanlah pintu-pintu rahmat-Mu kepadaku. " 

Do' a Ketika Keluar Masjid 

Kemudian apabila beliau keluar dan masjid beliau 
berdo'a: 


♦ dlUdi y I \ji 1 J i ^ S J jip I p4Uj 

"Ya Allah , ya Tuhanku I Ampunkaniah dosa-dosaku dan 
bukakanlah pintu-pintu limpah kurnia-Mu." 


Zikirnya Menjelang Waktu Pagi 

Biasanya apabila beliau sembahyang Subuh, beliau 
duduk di tempat solatnya berzikir mengingati Allah 
'Azzawajalla hingga matahari naik dan apabila 
menjelang pagi beliau berdo'a: 


f* p 

ciLj t L>tJ dJjj c. IjLw^al (jJbj l <dL ^JJl 

.j ^ -wUi t ^ b 1 UD y&J 


"Ya Tuhanku, dengan rahmat-Mu kami selamat berada di 
waktu pagi, dan dengan rahmat-Mu kami selamat berada di 
waktu petang, dan dengan rahmat-Mu kami hidup, dan 
dengan rahmat-Mu kami mati dan kepada-Mu kami 
kembali. 


Beliau juga berdo'a begini: 


4Ui c j (. tdUIl 

4ij tdiiil 4J t 4 J v^JLj jZt V 

U jf-j j» jJI J U jJ- dUU uj j c jib! 

wJ j . la jbbj ^ IJjS) j£> jA dl S o J l*j 

fj- 6 tiLS^pl ujj . j ^ja lLIS ^pI 

* J <— >1 ^ j jUl J « 

"Kami selamat berada di waktu pagi dan seluruh kerajaan 
alam adalah milik Allah, segala kepujian terpulang kepada 
Allah, dan tiada Tuhan yang layak disembah melainkan Aliah 
Yang Tunggal [ tiada sekutu bagi-Nya, la memiliki seluruh 
kerajaan alam dan seluruh kepujian dan Dia adalah Tuhan 
Yang Maha Kuasa di atas segala sesuatu. Ya Tuhanku! Aku 
pohon dari-Mu segala kebaikan yang ada pada hari ini dan 
pada hari selepasnya, dan aku berlindung dengan rahmat- 
Mu dari segala kejahatan yang ada pada hari ini dan pada 
hari selepasnya. Ya Tuhanku ! Aku berlindung dengan 
rahmat-Mu dari perangai malas dan umur yang sangat tua. 
Ya Tuhanku I Aku berlindung dengan rahmat-Mu dari 
keseksaan di dalam Neraka dan dari keseksaan di dalam 
kubur. " 


Zikirnya Di Waktu Petang 

Dan apabila ia berada di waktu petang beliau 
berkata: 


... 4ij iZJJll j 


"Kami selamat berada di waktu petang dan seluruh kerajaan 
adalah milik Allah hingga akhir bacaan tadi" 


Abu Bakr r.a. telah berkata kepada beliau: 
"Suruhlah aku membaca beberapa kalimah do'a 
apabila aku berada di waktu pagi dan apabila aku 
berada di waktu petang." Jawab beliau bacalah: 


cMj ^ 'jVl j ol j^Ji >U (^Ul 

CUsI V j! J LfrJil . 4^. llaj A^JLo p^j UJj 


6 Hadith Sahih. 

j I j i a£ jZi j plk^l jJj j ^ tiLS y&\ c 

4 * 

. £, t' ^ f 

. ^ Jr^ ^ 3 ^ ^-C' 4—3^0 1 

"Ya Tuhanku ; Tuhan Pencipta langit dan bumi r’ Tuhan yang 
mengetahui yang ghaib dan yang nyata , Tuhan yang 
memelihara segala sesuatu ; yang menguasainya dan 
memilikinya. Aku bersaksi tiada Tuhan yang layak disembah 
melainkan Engkau , aku berlindung dengan rahmat-Mu dari 
kejahatan diriku dan dari kejahatan syaitan dan perangkap- 
perangkap~nya, dan dari melakukan kejahatan ke atas diriku 
atau menarikkan kejahatan itu kepada mana-mana orang 
Islam. " 


Sabda Rasulullah s.a.w.: " Bacalah do'a ini apabila 
engkau berada di waktu pagi atau di waktu petang 
atau engkau hendak tidur." 


Do'anya Ketika Memakai Pakaian Baru 


Biasanya apabila beliau memakai pakaian-pakaian 
baru, beliau berdo'a: 


Jr ff 


dJLJL*»] C CJl t JUJ-I dJj 

. a] ® j** (j* ^p| J C a] b° 


"Ya Tuhanku I Seluruh kepujian terpulang kepada - 
Mu,Engkaulah yang telah mengurniakan pakaian ini 
kepadaku ; aku pohon dari-Mu kebaikannya dan kebaikan 
tujuan yang dibuat kerananya, dan aku berlindung dengan 
rahmat-Mu dari kejahatannya dan kejahatan tujuan yang 
dibuat kerananya." 7 


Do'a Dan Zikirnya Ketika Pulang Ke Rumah 


Dia juga menyebut cerita Rasulullah s.a.w. iaitu 
biasanya apabila beliau pulang ke rumahnya beliau 
berkata: 


t (jl J\j jUS' ^JJI 4 j 

«*. **> 

obji^ 


"Segala kepujian itu terpulang kepada Allah yang telah 
memberi perlindungan dan kediaman kepadaku, segala 
kepujian itu terpulang kepada Allah yang telah 
mengurniakan makanan dan minuman kepadaku, dan 
segala kepujian itu terpulang kepada Allah* yang telah 
mengurniakan ni'mat kepadaku. Aku pohon kemurahan-Mu 
supaya melindungiku dari api Neraka. " 

Bacaannya Ketika Masuk Dan Keluar Tandas 

Menurut hadith yang diriwayatkan dalam Sahih al- 
Bukhari dan Sahih Muslim, Rasulullah s.a.w. membaca 
ketika masuk tandas: 

.duLi-I j j\ 

"Ya Tuhanku! Aku berlindung dengan rahmat-Mu dari 
kejahatan syaitan jantan dan syaitan betina. " 

Dan apabila beliau keluar dari tandas beliau berkata: 


Hadith Sahih. 


.dLI 

"Aku pohon keampunan-Mu. " 

Bacaan Apabila Hendak Mengambil Wudhu' 

Tersebut dalam hadith: Apabila beliau meletakkan 
tangannya ke dalam bekas yang berisi air beliau 
menyuruh para Sahabatnya: "Hendaklah kamu 

(mulakan) dengan mengambil wudhu 7 dengan 
membaca Bismillah". 

Dia juga menyebut beliau berdo'a: 

"Segala kepujian itu terpulang kepada Allah Tuhan yang 
telah menghilangkan dariku kekotoran yang menyakiti dan 
memberi 'afiat kepadaku ." 8 

Do'anya Ketika Melihat Anak Bulan 

Apabila beliau melihat anak bulan beliau berdo'a: 

J t J b-lp aIa! 

"Ya Tuhanku! Zahirkanlah anak bulan itu kepada kami 
dengan keamanan dan iman dan dengan keselamatan dan 
Islam. Allah itu Tuhanku dan Tuhanmu ." 9 10 

Bacaaan Bismillah Ketika Menjamah Makanan 

Apabila beliau menjamah . makanan, beliau 
membaca dan menyuruh setiap orang yang 

hendak makan supaya membaca (iii ^h) dan jika ia 
lupa menyebutkannya pada permulaan, maka 
hendaklah ia membaca. 

. o j+lj a]j\ j 4j! j*-^b 

"Dengan nama Allah di awal dan di akhirnya. " w 

Demikianlah segala kegiatan hidup Rasulullah s.a.w. 
adalah terpengaruh dengan arahan Ilahi ( Bacalah 
dengan nama Tuhanmu yang telah mencipta) yang 
telah diterima olehnya dalam detik pertama beliau 
dibangkit menjadi Rasul, dan arahan inilah yang 
menjadi tapak yang kuat bagi kefahaman 

keimanannya. 


* k k k k k 


fPentafsiran ayat-ayat 6 - 8) 

Sepatutnya kesedaran terhadap hakikat bahawa 
Allah sebagai Tuhan yang mencipta, Tuhan yang 
mengajar dan Tuhan yang mencurahkan limpah 
kurnia-Nya mendorong manusia ke arah mengenal 
Allah dan bersyukur kepada-Nya, tetapi apa yang 
telah berlaku ialah sebaliknya, dan penyelewengan 
inilah yang diperkatakan dalam bahagian kedua surah 
ini: 


8 Disebut oleh Ibnu Majah. 

9 Kata at-Tirmizi, ini adalah hadith hasan. 

10 Hadith Sahih. 

Ingatlah! Sebenarnya manusia itu bersifat meiampau dan 
takbur(6). Kerana melihat dirinya mempunyai harta 
kekayaan(7). Sesungguhnya kepada Tuhanmuiah titik 
perkembaiian. "(8) 


Manusia Lupakan Daratan Apabila Menjadi Hartawan 

Allah itulah yang telah memberi rezeki dan 
mengurniakan kekayaan kepada manusia di samping 
menciptakan mereka, memuliakan mereka dan 
mengajar ilmu pengetahuan kepada mereka, tetapi 
manusia pada umumnya, kecuali mereka yang 
dilindungi imannya, tidak bersyukur apabila mereka 
diberi ni'mat harta hingga mereka kaya raya. Mereka 
tidak mengenal punca ni'mat yang menjadikan 
mereka kaya iaitu punca yang telah mencipta dan 
memberi ilmu pengetahuan dan rezeki kepada 
mereka. Mereka bertindak melampau, sombong dan 
takbur, sedangkan sepatutnya mereka mengenal 
Allah dan bersyukur kepada-Nya. 


Sesudah ayat ini menunjukkan gambaran manusia 
pelampau yang lupakan asal kejadiannya dan 
berlagak takbur dan sombong kerana merasa sudah 
kaya, maka ia iringi pula dengan ancaman secara 
tidak langsung: 





"■ Sesungguhnya kepada Tuhanmuiah titik perkembaiian . "(8) 



" Sesungguhnya kepada Tuhanmuiah titik perkembalian/'(8) 

'k ’k 'k 'k -k -k 


(Pentafsiran ayat-ayat 9 - 14) 

Sifat Angkuh Yang Keji 

Bahagian yang ketiga dari surah-surah yang pendek 
ini menayangkan satu gambaran dari sifat-sifat 
keterlaluan dan keangkuhan yang keji, yang 
menimbulkan rasa takjub dan kaget dengan gaya 
pengungkapan A!-Qur'an yang unik: 



"Apakah pandanganmu terhadap orang yang melarang(9). 
Seorang hamba Allah apabila ia hendak mengerjakan 
soiat?(10). Apakah pandanganmu jika orang yang dilarang 
itu berada di atas jalan hidayat? (1 1). Atau menyuruh orang 
lain bertagwa kepada Allah? (12). Apakah pandanganmu jika 
orang yang melarang itu mendustakan (agama Allah) dan 
berpaling darinya? (13). Tidakkah ia mengetahui bahawa 
Allah itu melihat?"(14) 


Yakni ke mana lagi manusia pelampau yang 
sombong, kerana merasa sudah kaya itu, akan pergi? 

Konsep Balik Kepada Allah 

Sekaligus itu juga ayat ini mengemukakan satu 
dasar dari dasar-dasar kefahaman keimanan iaitu 
dasar perkembaiian kepada Allah iaitu dasar 
perkembaiian kepada Allah dalam segala perkara dan 
urusan, dalam segala niat dan tindakan. Kerana di 
sana tidak ada tidak perkembaiian yang lain dari 
Allah. Hanya kepada Allah sahaja pulangnya manusia 
yang salih dan manusia yang jahat, manusia yang 
ta'at dan manusia yang menderhaka, manusia yang 
benar dan manusia yang batil, manusia yang baik dan 
manusia yang fasiq, manusia yang kaya dan manusia 
yang miskin. Hanya kepada Allah jua kembalinya 
manusia pelampau yang angkuh yang merasa dirinya 
sudah kaya itu. Segala-galanya akan kembali kepada 
Allah, kerana dari Allah mereka bermula dan kepada 
Allah mereka akan berakhir. 

Demikianlah berkumpulnya di dalam dua bahagian 
ayat ini sudut-sudut pembicaraan kefahaman 
keimanan, iaitu penciptaan, penghormatan dan 
pengajaran Allah kepada makhluk insan kemudian 
diakhiri dengan titik perkembaiian dan kepulangan 
kepada Allah Yang Maha Esa yang tiada sekutu bagi- 
Nya: 


Ayat-ayat ini begitu jelas mencemuh dan 
membayangkan rasa ta'jub di atas perbuatan keji 
yang dinyatakan dalam satu cara pengungkapan yang 
tidak dapat ditandingi dalam bahasa persuratan dan 
tidak dapat diungkap melainkan dengan uslub bahasa 
wahyu yang hidup yang mengungkap dengan 
sentuhan yang putus-putus tetapi lincah dan pantas. 

&it>' 

"Apakah pandanganmu? "(9) 

Apakah fikiranmu terhadap perbuatan yang keji ini? 
Apakah perbuatan ini wajar berlaku? 



"Apakah pandanganmu terhadap orang yang melarang(9). 
Seorang hamba Allah apabila ia hendak mengerjakan 
solat?"(10) 

Apakah pandanganmu apabila orang ini 
menambahkan perbuatannya yang keji dan buruk itu 
dengan satu perbuatan keji dan buruk yang lain? 
Apakah pandanganmu terhadap orang yang telah 
diganggu dan dihalang dari mengelakan solatnya 
sedangkan dia seorang yang memperjuangkan 
hidayat Allah dan menyuruh manusia bertaqwa? 
Apakah patut dia diganggu dan dihalang, sedangkan 


JUZU' KE-30 


£0 SURAH AL-'ALAQ C& 


385 


dia membawa petunjuk Ailah dan menyuruh manusia 
bertaqwa kepada Allah? 

Apakah pandanganmu jika orang ini menambahkan 
perbuatannya yang keji itu dengan satu perbuatan 
yang lebih keji? 

■* 




"Apakah pandanganmu jika orang yang melarang itu 
mendustakan (agama Allah) dan berpaling darinya?"(13) 

Di sini datanglah ancaman Allah secara halus: 



&MM 


"Tidakkah la mengetahui bahawa Allah itu melihat?"(14) 

laitu melihat tindak-tanduknya yang mendustakan 
agama Aliah dan berpaling darinya, dan seterusnya 
melihat perbuatannya yang melarang orang Mu'min 
dari mengerjakan ibadat solat itu, sedangkan orang 
itu berada di atas jalan hidayat dan menyuruh 
bertaqwa. Allah melihat dan di sebalik penglihatan itu 
ada akibatnya: 





"Tidakkah ia mengetahui bahawa Allah itu melihat?"(14) 


k k k ’k k k 


(Pentafsiran ayat-ayat 15-18) 


Di hadapan pemandangan manusia pelampau yang 
menentang da'wah, keimanan dan keta'atan kepada 
Allah ditonjolkan amaran akhir yang tegas iaitu satu 
amaran yang terbuka bukan lagi satu’ amaran secara 
halus: 




"Tidak sekali-kali begitu , demi sesungguhnya jika ia tidak 
berhenti (dari perbuatannya yang keji itu) nescaya Kami akan 
tarikkan ubun-ubunnya(1 5). laitu ubun-ubun manusia yang 
pendusta dan berdosa(16). Biarlah dia memanggil kuncu- 
kuncunya(1 7). Kami akan memanggil malaikat 
Zabaniyah."(18) 


Amaran ini merupakan amaran yang tepat pada 
waktunya dengan menggunakan kata-kata yang 
kasar. 


Ungkapan "Kami akan tarikkan" adalah satu 
ungkapan yang kasar dan bunyi ungkapan "tarik" itu 
sendiri membayangkan maknanya yang kasar iaitu 
mengheret dengan kasar. 

Maksud dari kata-kata "ubun-ubun" ialah dahi, 
iaitu bahagian anggota yang selalu diangkat tinggi- 


tinggi oleh orang yang berlagak sombong dan takbur, 
iaitu ubun-ubun yang memang wajar ditarik dan 
ditumbangkan: 



"laitu ubun-ubun manusia yang pendusta dan berdosa."(1 6) 


Inilah masa ubun-ubun itu ditarik dan 
ditumbangkan dan andainya terlintas di hatinya untuk 
memanggil kaum keluarga dan sahabat-sahabatnya 
untuk membantunya, maka: 




"Biarlah dia memanggil kuncu-kuncunya."(1 7) 


Dan pihak Kami: 

Kami akan memanggil malaikat Zabaniyah." (18) 



Kesudahan dari perlawanan ini dapat diketahui 
dengan mudah. 


k k k k k k 


(Pentafsiran ayat 19) 

Dalam tayangan pemandangan akhir yang 
mengerikan itu ditamatkan surah ini dengan 
mengarahkan orang Mu'min yang patuh supaya tetap 
teguh beriman dan melakukan keta'atan: 



"Tidak sekali-kali I Janganlah engkau menurut kehendaknya , 
malah sujudlah dan dampingilah dirimu kepada Allah. "(19) 

Cerita Abu Jahl Melarang Rasulullah s.a.w. Mengerjakan 

Solat 

Yakni jangan sekali-kali epgkau tunduk kepada 
manusia bongkak yang menghalangi engkau dari 
solat dan da'wah itu, malah sujudlah kepada 
Tuhanmu dan dampingilah dirimu kepada-Nya 
dengan keta'atan dan amalan-amalan ibadat, dan 
tinggalkan sahaja manusia yang bongkak dan 
penghalang itu kepada malaikat Zabaniyah. 

Menurut setengah-setengah riwayat yang sahih, 
surah ini - selain dari bahagian yang pertama - adalah 
diturunkan kerana perbuatan Abu Jahl semasa ia lalu 
dan melihat Rasulullah s.a.w. sedang bersembahyang 
di Maqam Ibrahim, lalu ia berkata: "Wahai 

Muhammad! Bukankah aku melarang engkau 
bersembahyang?" Lalu Rasulullah s.a.w. menjawab 
dengan kata-kata yang kasar kepadanya. Dan 
barangkali peristiwa inilah yang membuat Rasulullah 
s.a.w. memegang leher Abu Jahl berkata kepadanya: 



"Awaslah engkau i Awaslah engkau !" 

(Surah al-Qiamat: 34) 

Lalu dijawab Abu Jahl: "Dengan hak apakah engkau 
mengancam aku? Demi Allah, akulah orang yang 
paling ramai pengikut-pengikut di wadi ini." Kerana 
itulah Allah menurunkan ayat: 




"Biarlah dia memanggil kuncu-kuncunya."(1 7) 


Ujar ibn 'Abbas: "Jika Abu Jahai memanggil kuncu- 
kuncunya nescaya ia akan dibinasakan malaikat 'Azab 
pada sa'at itu juga." 

Walau bagaimanapun, pengertian ayat ini adalah 
ditujukan kepada semua orang Mu'min yang ta'at, 
patuh mengerjakan ibadat dan berjuang 
menyampaikan- da'wah Allah dan kepada semua 
pelampau yang zalim yang menahan orang-orang 
Mu'min mengerjakan ibadat solat, mengugut mereka 
yang melakukan keta'atan dan merasa angkuh 
dengan kekuatannya. Arahan Rabbani ialah: 



"Tidak sekali-kali ! Janganlah engkau menurut kehendaknya , 
malah sujudlah dan dampingilah dirimu kepada Allah." (19) 

'k -k 'k 'k 'k 


Demikianlah keselarasan semua bahagian surah ini 
dan kesepaduan nada-nada pernyataannya. 


k k k k k k 



